The Cranberries

The Cranberries er eit irsk rockeband som blei skipa i Limerick i 1989 av forsongaren Niall Quinn (seinare erstatta av Dolores O'Riordan), gitaristen Noel Hogan, bassisten Mike Hogan og trommeslagaren Fergal Lawler. Sjølv om dei særleg blir forbunde med alternativ rock, har gruppa òg inkorporert element frå indiepop, post-punk, irsk folkemusikk og pop rock i musikken.

The Cranberries blei internasjonalt kjend i 1990-åra med debutalbumet Everybody Else I Doing It, So Why Can't We?, som blei ein stor kommersiell suksess. Gruppa har selt over 40 millionar album på verdsbasis. Ho har hatt fire album i topp 20 på Billboard 200-lista (Everybody Else I Doing It, So Why Can't We?; No Need to Argue, To the Faithful Departed og Bury the Hatchet) og åtte topp 20-singlar på Modern Rock Tracks-lista («Linger», «Dreams», «Zombie», «Ode to My Family», «Ridiculous Thoughts», «Salvation», «Free to Decide» og «Promises»).

I byrjinga av 2009 blei Cranberries gjenforeint etter ein seks års pause. Gruppa byrja å turnera i Nord-Amerika, og følgde opp med show i Sør-Amerika og Europa. Bandet spelte inn det sjette albumet sitt Roses i mai 2011, og gav det ut i februar 2012. Something Else, eit album med tidlegare songar saman med Irish Chamber Orchestra, kom ut i april 2017.

15. januar 2018 døydde songaren Dolores O'Riordan uventa i London, der ho var seg for å spela inn ny musikk. Etter døden hennar stadfesta Noel Hogan at dei gjenverande medlemmane valde å oppløysa gruppa i respekt for henne. Gruppa blei oppløyst etter utgjevinga av det kritikarroste albumet In the End (2019).

 Diskografi 

 Everybody Else Is Doing It, So Why Can't We? (1993)
 No Need to Argue (1994)
 To the Faithful Departed (1996)
 Bury the Hatchet (1999)
 Wake Up and Smell the Coffee (2001)
 Roses (2012)
 Something Else (2017)
 In the End (2019)

 Kjelder 

Denne artikkelen bygger på «The Cranberries» frå ,  den 17. oktober 2025.  

Kategori:Musikkgrupper skipa i 1989
Kategori:Irske rockegrupper